Este un adevar care se stie de cand lumea, insa pudoarea umana l-a exclus din randul truismelor general acceptate: sexul vinde. Publicitatea, internetul, industria de carte, cea de film sau de muzica il exploateaza cu mult succes. Mai nou, si turismul este un domeniu care se foloseste din plin de acest controversat atuu. Cu toate acestea, putine ghiduri de calatorie se incumeta sa treaca acest ultim prag al pudorii. Prin urmare, DESCOPERA.RO a incercat conturarea unei harti imaginare a celor mai fierbinti puncte ale Europei.

O meserie veche de cand lumea

Odata ce situatia prostitutiei a fost reglementata din punct de vedere legal, aleile laturalnice si cartierele rosii ale marilor orase europene au devenit o adevarat Fata Morgana a turismului. Multi dintre cei care trec pragul „padurii interzise” sunt mai degraba manati de mirajul unui stil de viata prohibit majoritatii, crescuta sub aparenta protectie a familiei, religiei si eticii. Un nou punct turistic de bifat a aparut pe listele hoinarilor de prin marile orase ale Europei: cartierele rosii sau districtele rosii (de regula, orice e cu rosu in coada, e bun de vazut). Dintre sutele de mii de siteuri si ghiduri dedicate travelling-ului in Europa, doar cateva contin si topicurilor sexuale. In ciuda acestui fapt, aceste pagini sunt cele mai vizitate. Majoritatea ghidurilor nu ofera nicio informatie pe aceasta tema. Asta nu opreste insa raspandirea vestii. Va invit in continuare sa aruncam o privire pe gaura cheii.

Amsterdam (Olanda)

Fiind un oras cu iesire la mare, Amsterdamul s-a pricopsit cu o lunga traditie in prostitutie. Pomenita in numeroase carti, filme si cantece, viata de noapte a orasului a reprezentat aproape intotdeauna una dintre cele mai mari atractii. In trecut, marinarii debarcati in port umpleau strazile orasului, insa in prezent turistii sunt cei care inunda strazile celebrului Red Light District. Amsterdamul se mandreste cu o sanatoasa atitudine toleranta si liberala pe care o practica de sute de ani, acceptand faptul ca oamenii sunt curiosi in legatura cu prostitutia, sexul si drogurile, fara ca acest aspect sa-i faca mai putin umani. Multi dintre turistii care vin aici apreciaza aceasta onestitate si se simt mai liberi in acest oras, decat in propria lor tara, oricare ar fi aceasta. De la bordeluri, sex shop-uri sau muzee inchinate sexului, cartierul Felinarelor Rosii (Rosse Buurt) nu lasa nimic pe seama imaginatiei. Este foarte probabil ca tot ceea ce ati auzit pe seama acestui loc sa fie adevarat. Unele dintre marcile inregistrate ale cartierului sunt vitrinele. Nu cele cu manechine, cum s-ar putea crede, ci cele care expun femei de varste, nationalitati sau rase diferite. Unii turisti gasesc aceasta imagine mai degraba socanta, insa majoritatea se multumesc sa se uite, fara a mai judeca faptele altora.

Cartierul Felinarelor Rosii pare ca traieste intr-o alta dimensiune temporala fata de restul orasului. In timpul zilei, agitatia pe strazi este minima, iar imaginile lascive par mai degraba sordide. Insa lucrurile iau o alta turnura dupa ora 10 noaptea, cand totul revine la viata si orice filozofie despre moralitate sau grija pentru sanatatea sufletului se risipesc precum frunzele in vant. Cei care vor sa se bucure de servicii sexuale trebuie sa se inteleaga dinainte cu persoana aleasa asupra pretului, si mai ales, trebuie sa platesca inainte de a se bucura de cele 20 de minute de placere, timpul standard acordat unui client. O optiune mai discreta este data de serviciile de escorta, insa acestea sunt mult mai scumpe, deoarece si timpul alocat este mult mai mare. O mica statueta din bronz, care reprezinta o femeie asteptandu-si clientii, a fost ridicata intr-una din pietele cartierului, pentru a celebra pozitia oamenilor vizavi de fenomenul prostitutiei. Acesta este acceptat atata timp cat femeile sau barbatii care aleg aceasta meserie, o practica benevol, fara a fi exploatati, iar drepturile lor sunt respectate. Monumentul a fost ridicat in 2007 de catre Centrul de Informatii asupra Prostitutiei.

Prostitutia este legala in Olanda inca din 1830. Din 1911 pana in 1980 a existat o lege care interzicea obtinerea profiturilor in urma prostitutiei (din partea unor terte persoane), insa dupa cum era de asteptat, aceasta lege nu a miscat pe nimeni. In 1988, prostitutia a fost recunoscuta ca o profesie legala. O noua lege introdusa in octombrie 2000, ii reconfirma caracterul legal, supunand-o jurisdictiei municipale in ceea ce priveste locatia, organizarea si practicarea acestei meserii. Autoritatile incearca in continuare sa diminueze sau sa elimine cu ajutorul legilor, prostitutia minorilor, prostitutia fortata si traficul de fiinte umane. Orice afacere bazata pe servicii sexuale trebuie sa aiba o autorizatie eliberata de catre autoritatile locale.

Red Light District este un concept atat de incetatenit in Olanda, incat inclusiv companiile serioase de telefonie mobila il folosesc in campaniile lor publicitare.

Copenhaga (Danemarca)

Danemarca a abolit cenzura filmelor erotice in 1969, iar in luna noiembrie a aceluiasi an, scandaliza deja lumea intreaga, odata cu organizarea primului Targ al Sexului. De atunci, Copenhaga a dobandit o reputatie dubioasa, fiind cunoscuta drept capitala europeana a pornografiei, prostitutiei si sexului. In realitate, orasul nu se bucura de aceeasi libertate ca si Amsterdam sau Praga, unde fetele pot fi admirate si alese din vitrina. In Copenhaga bordelurile sunt ilegale, prostitutia full-time este interzisa, iar serviciile sexuale au loc departe de ochii publicului. Cu toate acestea, cei care cauta acest gen de aventura o vor gasi usor.

In Danemarca, prostitutia in sine este o activitate legala, insa bordelurile sau intermedierea actelor sexuale, nu. Prostitutia a fost legalizata in data de 17 martie 1999, insa aceasta activitate era tolerata cu mult timp inaintea intrarii ei in legalitate. Spre deosebire de Olanda, Danemarca nu a recunoscut statutul de meserie al prostitutiei, prin urmare, nu exista nici un fel de protectie sau drepturi pentru persoanele care o practica. Centrul traditional al prostitutiei in Copenhaga este zona care se afla in spatele Garii Centrale (Istedgade, Halmtorvet si Skelbaekgade), insa in ultima perioada numarul bordelurilor sau al turistilor amatori de astfel de distractii a inceput sa descreasca.

Praga (Cehia)

Inca de la Revolutia de Catifea din 1989, care a divizat Cehoslovacia in doua state independente, Republica Ceha si Slovacia, prostitutia s-a dovedit a fi o activitate infloritoare, avand o contributie semnificanta la explozia economica ce i-a urmat. Legea ceha nu interzice prostitutia, insa autoritatile locale pot desfasura actiuni pentru limitarea ei. Este interzisa insa implicarea unei a treia parti care poate organiza acte de prostitutie in vederea obtinerii de profituri.

In Republica Ceha, cea mai veche meserie din lume se practica in locuri special amenajate. Cum ar fi un parc de distractii… pentru adulti. In urma cu doi ani, cehii au urmat exemplul orasului Amsterdam, cap de afis la acest capitol, si si-au dezvoltat propriul cartier rosu, denumit „Redlight Prague”. Prin copierea sistemului olandez, Praga incerca sa devina al doilea centru al prostitutiei legale din Europa. Ca si in cartierul original, fetele trebuie sa sa expuna in vitrina si isi pot stabili sau negocia singure tarifele. Cartierul rosu al Pragai se vrea un parc de distractii pentru adulti, prin urmare, cei care l-au dezvoltat au avut grija sa includa cele mai variate servicii, mascate sub diverse denumiri mai mult sau mai putin inocente: „pijamas party” „bikini party” sau „dream nurse party”. Insa, daca va reusi Praga sa intreaca sau nu faima Amsterdamului, ramane exclusiv la „bunavointa” turistilor.

Hamburg (Germania)

Faima cartierului St. Pauli nu se datoreaza exclusiv echipei de fotbal FC St. Pauli, care practica drept crez anti-fascismul si anti-sexismul, o politica rar intalnita in vremurile in care curentul huliganismului face ravagii pe stadioanele Europei. O optiune deloc intamplatoare pentru o echipa care a luat nastere intr-un asa-zis „cuib al dragostei”. Iesirea la mare a adus orasului nu numai inmultirea schimburilor comerciale, ci si dezvoltarea afacerilor… amoroase. Odata cu debarcarea marinarilor, prostitutia s-a dovedit o afacere profitabila, de unde si colorarea acestui cartier al Hamburgului in rosu.

Desi in prezent, St. Pauli este considerat centrul amoros al Hamburgului, nu toata lumea este de acord cu aceasta denumire. Cunoscut pentru multa vreme drept „kilometrul pacatului”, cartierul nu a adapostit doar bordeluri si show-uri erotice. Multi dintre cei care traiesc aici, il considera mai degraba un centru artistic. Aici, in afara turistilor curiosi, a spectacolelor de striptease si a sex-shopurilor, s-a dezvoltat o adevarata scena pentru cultura alternativa. Chiar si teatrele muzicale si-au gasit locatia potrivita pentru a-si dezvolta arta spectacolelor. Din in ce mai multi oameni deschisi descopera adevarata viata a locului, dincolo de fatadele sale impopotanate. Barurile si muzica constituie o adevarata traditie in Kiez, numele de „scena” al cartierului. Formatia Beatles a trait si a cantat aici, inainte ca membrii ei sa cunoasca celebritatea. In acest cartier veti gasi orice: magazine, sex-shopuri, buticuri cu kebap, mancare asiatica, discoteci punk, influente turcesti, oameni trendy, oameni din alte timpuri si… fotbal. Un cartier cu anumite probleme pe de o parte, insa cu foarte multe resurse pe de alta. In Hamburg veti gasi „Grosse Freiheit” (Marea Libertate), fara a face neaparat referire la numele omonim al strazii din St. Pauli.

La final

Se spune despre prostitutie ca este cea mai veche meserie din lume. Si probabil ca acesta este adevarul, de vreme ce nici unul dintre noi nu poate verifica asta. Este suficient sa aruncam un ochi asupra situatiei actuale, pentru a ne da seama de puterea pe care o detine aceasta activitate prohibita pana foarte de curand expunerii publice. Articolul de fata nu se vrea un manifest pro sau contra prostitutiei, ci incearca doar o trecere in revista a unor fapte si locuri deja existente. Referitor la fenomenul prostitutiei, autoritatile straine nu pierd nicio ocazie de a mentiona eforturile sustinute de a stopa sau cel putin micsora traficul de carne vie si prostitutia minorilor, a caror principala sursa o constituie in prezent tarile est-europene. Acestea din urma, tari traditionaliste, in care religia mai are inca un cuvant de spus in ceea ce priveste ordinea sociala, refuza sa legalizeze prostitutia, insa in acelasi timp, sunt depasite de acest fenomen, pentru care nu au gasit inca solutii viabile. Pentru a incheia intr-o nota pozitiva, dincolo de aceste fapte, organizarea unor cartiere rosii, indiferent de numele pe care il poarta, in conditii de legalitate, a dus la atragerea unui numar mare de turisti privitori sau aventurieri, care au oferit un avant considerabil economiei tarilor respective.

Facts

Paris (Franta). Aici, prostitutia este legala, insa multe activitati legate de ea, nu sunt. Este pedepsita de lege interventia unei a treia parti, in interesul obtinerii foloaselor materiale. Franta are o vasta istorie in ceea ce priveste combaterea prostitutiei, insa in 2003 un sondaj la nivel national a relevat ca aproape jumatate dintre francezi sunt in favoarea deschiderii bordelurilor legale. Una dintre cele mai populare forme de prostitutie in Franta, pe langa cea din baruri si cluburi de striptease, este cea stradala. Cea mai cunoscuta strada in acest sens este Saint-Denis.

Viena (Austria). Spre deosebire de alte mari orase europene, in Viena nu exista un cartier rosu. Desi legalizata sub anumite conditii, prostitutia se desfasoara in mai multe cartiere si strazi, de cele mai multe ori, departe de ochii multimii. Austria este recunoscuta pentru eforturile de a reduce traficul uman, implicarea minorilor in activitati sexuale si raspandirea bolilor cu transmitere sexuala. In acest sens, persoanele care aleg sa practice prostitutia, sunt obligate sa efectueze periodic examene medicale pentru depistarea virusului HIV si a altor boli cu transmitere sexuala.

Madrid (Spania). Prostitutia este legala in Spania, dar la fel ca si in alte tari vest-europene, multe aspecte relationate sunt inca neclarificate. In Madrid nu exista o zona dedicata, ci o intreaga retea de strazi si cartiere, selectate in baza unei ierarhii sociale. Aceste strazi sunt impanzite de sex-shopuri si spectacole erotice, care iti ofera drept bonus si o intalnire cu modelul ales. Printre acestea, strada Atocha, care gazduieste si un muzeu de arta erotica, strada Montera si zona din imediata apropiere a Gran Via. Nu este recomandat insa sa va aventurati pe strada Luna in timpul noptii, din cauza „speciilor” dubioase care isi au cuibul aici.

CITESTE SI:

SPUNE-TI PAREREA! Crezi ca este normal ca prostitutia sa fie legalizata si in Romania? Ar fi mai bine ca in Bucuresti si in celelalte mari orase din tara sa exista un cartier al felinarelor rosii? Ar lupta autoritatile mai eficient impotriva traficului de carne vie, daca institutia prostitutiei ar fi controlata, supunandu-se acelorasi norme ca orice afacere? Ce parere ai despre acest articol?